Таида е родом от Атина и следва Александър Велики в неговия поход против Персия. Не е известно дали Таида има наистина връзка с Александър. През 330 г. пр. Хр. в пийнало състояние при един банкет тя нарежда изгарянето на персийския царски палат в Персепол. Нейният мотив е отмъщение за изгорения през 480 г. пр. Хр. акропол в родния ѝ град от персийския цар Ксеркс I. Това описва гръцкият историк Клитарх. Клитарх пише историята на похода няколко години след смъртта на Александър. След това тя става любовница на пълководеца Птолемей I.